
О Б Щ И Н А   Р А З Г Р А Д

З А П О В Е Д

РД-790/13.07.2026 г.
Община Разград

На основание чл. 44, ал. 2 във връзка с ал. 1, т. 4 и т. 8 от Закона за местното самоуправление и местната администрация, чл. 19, ал. 1, т. 1, ал. 2 и ал. 3 от Наредба №12 на Общински съвет Разград за организацията на движението по общинските пътища и улици на територията на Община Разград, чл. 4, ал. 5 и ал. 6, чл. 5, ал. 1, т. 1, чл. 60, ал. 2, ал. 4, чл. 77 от Наредба № 3/16.08.2010 г. за временната организация и безопасността на движението при извършване на строителни и монтажни работи по пътищата и улиците за краткотрайни СМР и във връзка със Заявление с вх.№ 53-00-66 от 09.07.2026 г. от Ирфан Ахмедов – директор на ОП „Ремонтстрой“ със седалище гр. Разград, Западна промишлена зона, ул. „Каварна“ №7, с което кмета на Община Разград е уведомен, че на 16.07.2026 г. за времето от 08:00 ч. до 12:00 ч., ще бъде положена пътна маркировка „Начин за подреждане на пътни превозни средства при паркиране“ – М13 по ул. „Симеон“ в участъка от бул. „България“ до ул. „Марица“, поради което възниква необходимост от въвеждане на временна организация за безопасност на движението (ВОБД) и временно закриване на зоната за кратковременно паркиране „Синя зона“ по ул. „Симеон“.
Издаването на общия административен акт е наложително и неотложно поради необходимостта от осигуряване на живота, здравето и имуществото на гражданите.
ВОБД се въвежда във връзка с извършване на краткотрайни строителни и монтажни работи (СМР) по определени улица на територията на гр. Разград.
Поради изложеното на основание чл. 73 от АПК разпоредбите на чл. 66, ал. 1 и ал. 2 и чл. 69 от АПК относно уведомяването за предстоящото издаване на заповедта, форми и срока за участие на заинтересованите лица в производството по издаване на заповедта не следва да бъдат спазени, като вместо това съображенията за издаването ѝ ще бъдат оповестени в хода на изпълнението на същата.
Като взех предвид необходимостта от осигуряване на мерки за безопасността на движението при извършване на дейности, създаващи затруднения за осъществяването му, 

З А П О В Я Д В А М:


1. Да се въведе временна организация за безопасност на движението (ВОБД) със спиране на движението по ½ от ул. „Симеон“ в участъка от бул. „България“ до ул. „Марица“ при полагане на пътната маркировка „Начин за подреждане на пътни превозни средства при паркиране“ – М13 на 16.07.2026 г. за времето от 08:00 ч. до 12:00 ч.
2. ВОБД да се сигнализира съгласно Наредба № 3/16.08.2010 г. за временната организация и безопасността на движението при извършване на строителни и монтажни работи по пътищата и улиците за краткотрайни СМР.
3. ВОБД да се изпълни от ОП „Ремонтстрой“.
4. Служителите на РУ – Разград при ОДМВР – Разград при възникнала необходимост да окажат съдействие за осигуряване спазването на ВОБД от водачите на МПС.

5. На основание чл. 73 и чл. 74 във връзка с чл. 60, ал. 1 от Административно-процесуалния кодекс (АПК) допускам предварително изпълнение на настоящата заповед от деня на издаването ѝ, като съображенията за издаването ѝ са оповестени в мотивите на същата.
6. Контрол по изпълнението на настоящата заповед възлагам на г-жа Хабибе Расим – заместник-кмет на Община Разград по „Строителство и устройство на територията“.
7. Заповедта да се обяви на официалния сайт на Община Разград и на информационното табло на административната сграда на общинска администрация. 

Настоящата заповед да се връчи по принадлежност за сведение и изпълнение.
Заповедта да се изпрати по служебната електронна поща на зам.-кмета, г-жа Хабибе Расим.

Настоящата заповед подлежи на оспорване по реда и в срока по АПК пред Административен съд Разград, а разпореждането, с което се допуска предварително изпълнение, може да се обжалва чрез административния орган пред съда в тридневен срок от съобщаването му, независимо дали административният акт е бил оспорен.



ДОБРИН ДОБРЕВ 
Кмет на Община Разград

